Уикипедия беседа:Патрульори/Придобиване и загубване на статута

message: :  от Уикипедия:Разговори. — Luchesar • Б/П 19:12, 1 март 2017 (UTC)
В правилата за патрульорите в момента има логическо противоречие: редактор може да започне да проверява редакции, дори когато според патрулиращите на него самия не може да се има доверие, тъй като единственото изискване е наличието на 800 редакции в ОИП и 150 дни от регистрирането на сметката. По този начин напълно се обезсмисля работата на патрулиращите, защото всеки редактор със спорни редакции може просто да изчака да достигне формалното изискване, да поиска права на патрульор, и да започне сам да отбелязва като патрулирани собствените си спорни редакции.
Логичната последователност е редакторът първо да заслужи доверие като автопатрул, т.е. патрулиращите да са се убедили, че редакциите му вече не се нуждаят от проверка, и едва тогава да получи правото да проверява сам чужди или свои редакции. Затова, ако няма добре обосновани аргументи за противното в близките две седмици, ще добавя думите „и е автопатрул“ в края на първото изречение на т.2 (започващо с „Право да получи членство има...“). Това и в момента е записано в информативната част, но е хубаво да го има и в самата политика, за да не стават недоразумения и за да не се блокира работата на патрульорите.— Luchesar • Б/П 19:04, 7 февруари 2017 (UTC)
replies: text: Изглежда логично. Jingiby (беседа) 19:07, 7 февруари 2017 (UTC)
replies: text: : Според мен това допълнение е абсолютно необходимо. Пък и досега сме работили по този начин. Освен това само патрульор може да предложи друг редактор за тази отговорност. Спомнете си АИА, който имаше много повече от 800 редакции. Ако такъв започне и да патрулира... Докато реагираме, трудно ще оправим кашите после.  --Молли (беседа) 19:23, 7 февруари 2017 (UTC)
replies: text: :: Встрани (иначе съм съгласен): моля ви всички - изобщо не е „спомнете си“, аз му обръщам внимание, но не покривам всичко и отфърчават доста след него. --Мико (беседа) 20:41, 7 февруари 2017 (UTC)

text: Нормално е да се следва логиката и практиката. Няма нужда да се чакат 2 седмици. --Uroboros беседа 19:31, 7 февруари 2017 (UTC)
Това определено трябва да се внесе, защото само така патрульорите биха имали смисъл. --ShockD (беседа) 20:03, 7 февруари 2017 (UTC)

text: +1 --Лорд Бъмбъри (беседа) 20:34, 7 февруари 2017 (UTC)
replies: text: :: А пък аз нещо не разбирам - каква е разликата между редактирането на статии, което включва поправка на дребни и недребни грешки и което по дефиницията на У може да прави всеки - и проверяването на редакциите на статиите? --Mmm-jun (беседа) 21:48, 7 февруари 2017 (UTC)
replies: text: ::: Добър въпрос. Разликата всъщност е единствено в техническите средства за извършване на тази работа и в свързаната с тях организация. Патрульорите нямат някакви по-особени права, за разлика от администраторите и бюрократите, освен че могат да връщат по няколко редакции наведнъж. Членовете на [ групата] обаче имат на разположение няколко допълнителни инструмента, предоставени им от МедияУики софтуера, чиято цел е постигането на по-голяма ефективност в проверките. Всички редакции от потребители, които не са автопатрули, излизат в „Последни промени“ и в списъка за наблюдение на патрульорите с червена удивителна, освен ако вече не са били „проверени“ от друг патрулиращ. Всеки патрулиращ може да направи тази „проверка“, като или просто отбележи редакцията като „проверена“ – ако смята, че тя е коректна – или пък като я върне – ако смята, че е погрешна или вредителска (софтуерът в този случай автоматично ще я маркира като проверена). Понеже така проверените редакции вече не излизат с удивителни, останалите патрульори могат да се съсредоточат само върху редакциите, които все още не са били проверени от нито един патрульор. С това се спестява двойна, тройна и т.н. работа. За да работи обаче тази система, патрульорите трябва да си имат взаимно доверие: да знаят, че ако една редакция вече е била проверена, тя не се нуждае от допълнителна проверка. Ако обаче един недобросъвестен, немарлив, или дори просто неопитен потребител стане патрульор, той може да започне да отбелязва като проверени погрешни, спорни или дори направо вандалски редакции. Тогава патрульорите ще се видят принудени да проверяват всяка една редакция, а не само излизащите им с удивителна – защото тези без удивителна може да са били „проверени“ от въпросния ненадежден патрульор – и с това ползата от системата ще се сведе до нула.— Luchesar • Б/П 01:57, 8 февруари 2017 (UTC)
replies: text: ::::Благодаря Luchesar, научих още нещо :-)  ! --Mmm-jun (беседа) 07:52, 8 февруари 2017 (UTC)
replies: text: ::::: И едно доуточнение - всеки редактор може да върне която си иска редакция като премине през „редакция“ и „запис“. --Stanqo (беседа) 12:04, 10 февруари 2017 (UTC)
thread_title:  Малка корекция за патрульорите